Obchodná verejná súťaž – aktualizované k 19.4.2021 a 21.4.2021

**Výzva na podávanie návrhov na uzavretie zmluvy**

podľa §281 - §288 zákona č. 513/1991 Zb. Obchodného zákonníka v znení neskorších predpisov

1. **Obstarávateľ**

Názov:                       D**opravný podnik mesta Žiliny s.r.o.**Sídlo:                           Kvačalova 2, 011 40 Žilina

Zastúpený: Ing. Ján Barienčík, PhD., konateľ   
Obchodný register: Okresný súd Žilina, Oddiel: Sro, Vložka číslo: 3510/L IČO:                          36 007 099

DIČ: 2020447583  
IČ DPH:                  SK 2020447583

IBAN: SK19 0900 0000 0050 3504 4524

SWIFT: GIBASKBX

Bankové spojenie: Slovenská sporiteľňa, a.s.

Zapísaný: Obchodný register Okresného súdu Žilina, odd.: Sro, vložka č. 3510/L

Identifikácia obstarávateľa: Dopravný podnik mesta Žiliny s.r.o. postupuje pri tomto obstarávaní ako obstarávateľ podľa § 9 ods. 1 písm. a) vykonávajúci vybrané činnosti v odvetví dopravy podľa § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Kontaktná osoba:       oddelenie verejného obstarávania  
Telefón:                   +421 415660168  
E-mail:                   viera.blanarova@dpmz.sk

**(ďalej len vyhlasovateľ)**

Vyhlasovateľ v zmysle § 281 a nasl. zákona č. 513/1991 Zb. Obchodného zákonníka v znení neskorších predpisov vyhlasuje prostredníctvom Výzvy na podávanie návrhov na uzavretie zmluvy (ďalej aj ako „výzva“)

**vyhlasuje**

obchodnú verejnú súťaž (ďalej aj ako „obstarávanie“) na predkladanie návrhov na uzatvorenie zmluvy za podmienok uvedených v tejto výzve.

**II. Názov predmetu výzvy**

Nákup náhradných dielov na trolejbusy - mechanická časť a náhradných dielov na trolejbusy - elektrická časť pre DPMŽ.

**III. CPV kód predmetu výzvy**

34913000-0 - Rôzne náhradné diely

34300000-0 - Časti a príslušenstvo vozidiel a ich motorov

**IV. Druh predmetu výzvy**

Tovar

**V. Predpokladaná hodnota predmetu výzvy a komplexnosť predmetu výzvy**

Predmet výzvy je delený na časti:

1. **časť – ND pre T busy ŠKODA - SOR - mechanické**
2. **časť – ND pre T busy ŠKODA - SOLARIS - mechanické**
3. **časť – ND pre T busy ŠKODA SOR a SOLARIS – elektrické** (ďalej ako spoločné elektrické ND)

|  |  |  |  |
| --- | --- | --- | --- |
| **Tabuľka 1 Rozdelenie predmetu výzvy a PHZ** | | | |
| **Časti predmetu výzvy** | 1. časť | 2.časť | 3.časť |
| ND pre trojebusy | **ND mechanické** | **ND mechanické** | **ND elektrické** |
| Továrenská značka trolejbusov | **ŠKODA - SOR** | **ŠKODA - SOLARIS** | **ŠKODA -SOR a SOLARIS** |
| Typ trolejbusov | ŠKODA 30 Tr | ŠKODA 26 Tr | ŠKODA 30 Tr a ŠKODA 31 Tr |
| ŠKODA 31 Tr | ŠKODA 26 Tr A | ŠKODA 26 Tr,  ŠKODA 26 Tr A |
|  | ŠKODA 27 Tr | ŠKODA Tr 27 |
| Predpokladaná spotreba ND na obdobie 36 mesiacov v hodnote € bez DPH | **135 621,1000** | 100 798,5500 | 13 333,2900 |
| Celkom predpokladaná spotreba ND na obdobie 36 mesiacov v hodnote € bez DPH | **249 752,9400** | | |

**VI. Predmet výzvy – stručný opis a technická špecifikácia**

Predmetom tohto obstarávania je nákup náhradných dielov pre trolejbusy – mechanická časť a náhradných dielov pre trolejbusy – elektrická časť DPMŽ (ďalej ako ND pre T-busy alebo predmet výzvy.)

Obstarávané sú nepoužité, nové, originálne ND alebo *kvalitatívne rovnocenné originálu* ekvivalenty ND, ktoré musia spĺňať požadované technické parametre a požiadavky dané výrobcom v súlade s platnými normami na trolejbusy továrenskej značky **ŠKODA**  pre typy trolejbusov ŠKODA 30 Tr SOR, ŠKODA 31 Tr SOR, ŠKODA 26 Tr SOLARIS ŠKODA 26 Tr A SOLARIS, ŠKODA 27 Tr SOLARIS.

Akceptované nebudú repasované, recyklované a renovované ND.

Podrobné vymedzenie predmetu výzvy, vrátane technických špecifikácií, je uvedené v Prílohe č. 01 – OPIS a v Prílohe č. 1 – cenník, ktoré sú neoddeliteľnou súčasťou výzvy.-

Navrhovateľ môže predložiť ponuku na celý predmet výzvy alebo na niektorú z troch častí predmetu výzvy.

**Informácia o mieste dodania:**

Miesto dodania ND je: Dopravný podnik mesta Žiliny s.r.o., Kvačalova 2, Žilina a jej prevádzke na ulici Košická 2, Žilina.

**VII. Forma zmluvného vzťahu**

Vyhlasovateľ uzavrie Rámcovú dohodu, uzatvorenú podľa § 409 a nasl. Zákona 513/1991 Zb. (ďalej ako „Obchodný zákonník“ v znení neskorších predpisov a podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej aj ako „zmluva“), ktorej návrh je súčasťou tejto výzvy v Prílohe č. 3.

Výsledkom predmetného obstarávania bude uzatvorená zmluva s jedným alebo viacerými úspešnými navrhovateľmi v trvaní 36 mesiacov od podpísania. Vzhľadom na výšku finančnej hodnoty predpokladanej hodnoty predmetu výzvy spolu v € bez DPH, resp. výšky zmluvnej ceny v návrhu RD alebo v cenovom návrhu k zmluve, vyhlasovateľ neuzavrie zmluvu s  úspešným navrhovateľom, ktorý má povinnosť zapisovať sa do registra partnerov verejného sektora, a nie je zapísaný.

Dôležité:

Vyhlasovateľ upozorňuje na **niektoré požiadavky vyhlasovateľa, vyžadujúce súčinnosť pri podpise zmluvy:**

1. Po uzavretí RD bude neoddeliteľnou súčasťou dodávky (zahrnuté v celkovej cene za dodávané ND):

* EÚ vyhlásenia o zhode, resp. príslušné normy alebo certifikáty (dokumenty vyhotovené   
  v listinnej forme v slovenskom jazyku, českom jazyku alebo anglickom jazyku), ak o to Kupujúci (vyhlasovateľ požiada).

1. Po uzavretí RD vyplynie pre úspešného navrhovateľa - Predávajúceho záväzok:

* poskytnúť súčinnosť v priebehu platnosti RD pri informovaní o cene ND (ďalej ako cenová ponuka), ktoré sa nebudú nachádzať v Prílohách A a B.
* umožniť Kupujúcemu bezodplatný prístup do pravidelne aktualizovaných elektronických katalógov ND vozidiel, ktoré budú predmetom podpísanej RD a po dobu jej trvania.
* poskytnúť súčinnosť pri požiadavke Vyhlasovateľa - Kupujúceho o zriadenie konsignačného skladu na vybrané ND.

Vyhlasovateľ si vyhradzuje právo neuzatvoriť zmluvu, ak ponuka úspešného navrhovateľa/navrhovateľov bude vyššia, ako predpokladaná hodnota predmetu výzvy.

**VIII. Financovanie predmetu výzvy**

Predmet výzvy bude financovaný z finančných prostriedkov vyhlasovateľa.Lehota splatnosti faktúr je 30 dní odo dňa vystavenia daňového dokladu.

Vyhlasovateľ neposkytne úspešnému navrhovateľovi/om finančné zálohy ani preddavky na realizáciu predmetu výzvy.

**IX. Jazyk v predmetnom verejnom obstarávaní a komunikácia**

Ponuka, a tiež doklady a informácie v nej predložené, musia byť vyhotovené v štátnom jazyku Slovenskej republiky, t.j. v slovenskom jazyku. Doklady, predložené v cudzom jazyku navrhovateľa, musia byť zároveň predložené aj ako úradný preklad týchto dokladov do slovenského jazyka. Výnimka platí pre doklady predložené v českom jazyku. Tieto sú plne akceptované.Akceptovaný je aj úradný preklad do českého jazyka.

**Komunikácia a spôsob výmeny informácií:**

* zaslanie výzvy na podanie návrhu subjektom: e-mailom;
* vysvetľovanie informácií uvedených vo výzve na podanie návrhov sa predmetu výzvy: e-mailom;
* podávanie návrhov zo strany navrhovateľov: **e-mailom** na adresu: viera.blanarova@dpmz.sk;
* vysvetľovanie informácií uvedených v dokladoch návrhu navrhovateľa: e-mailom;
* informácia o výsledku vyhodnotenia návrhu navrhovateľa zaslaná : e-mailom;
* doručenie odsúhlasenej a úspešným navrhovateľom potvrdenej zmluvy určenej na uzavretie: v listinnej forme na adresu sídla obstarávateľa;
* komunikácia v iných veciach súvisiacich s predmetom obstarávania: e-mailom.

**X. Informácia o mene a cenách, uvedených v návrhu**

Cena za obstarávaný predmet výzvy musí byť stanovená podľa zákona NR SR č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon Národnej rady Slovenskej republiky č. 18/1996 Z.z. o cenách.

Ponuková cena musí pokryť náklady na celý predmet výzvy, vrátane balného, dopravy a vykládky a v zmysle nákladov, súvisiacich s poskytovaním súčinnosti (viď bod VII. výzvy).

Je povinnosťou navrhovateľa, aby si dôsledne preštudoval výzvu a všetky podklady k nej, ktoré môžu akýmkoľvek spôsobom ovplyvniť cenu a charakter návrhu. Navrhovaná cena musí byť stanovená podľa platných predpisov. Ak je navrhovateľ platiteľ dane z pridanej hodnoty (DPH), navrhovanú zmluvnú cenu uvedie v zložení:

* navrhovaná zmluvná cena bez DPH
* sadzba DPH a výška DPH
* navrhovaná zmluvná cena s DPH

Ak navrhovateľ nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v návrhu.

**XI. Ponuka navrhovateľa bude pozostávať z predloženia nasledovných dokladov:**

Navrhovateľ predloží vyhlasovateľovi v lehote do uplynutia termínu na podanie návrhov doklady podľa podmienok výzvy v požadovanej forme a doplnené tak, ako je stanovené v podmienkach výzvy, a to nasledovne:

1. Navrhovateľ predloží doklad - **Cenník**. Tento dokument je **Prílohou č. 1**. Príloha č. 1 – cenník je spoločná pre všetky časti predmetu výzvy a navrhovateľ v nej uvedie údaje k tým častiam, na ktoré podáva svoj návrh.

V Prílohe č. 1 – cenník uvedie jednotkovú cenu ku každej položke ND a cenu celkom za predpokladanú spotrebu za 36 mesiacov. Ak bude naceňovaný ekvivalent, navrhovateľ do stĺpcov **„F“ a „G“** uvedie značku EKV a k zapísanej značke doplní údaj, ktorým preukáže, že kvalita ponúkaného ekvivalentu zodpovedá požadovanej kvalite originálu (viď bod XI. 7 výzvy).

Prílohu č. 1 – cenník navrhovateľ predkladá vyhlasovateľovi v počte po 1 kus vo dvoch požadovaných formátoch:

1. v elektronickej forme (ako scan vo formáte .pdf), riadne vyplnený, podpísaný oprávnenou osobou a opečiatkovaný.
2. ako aj v editovateľnom formáte .xlsx.
3. Navrhovateľ predloží doklad - **Identifikačné údaje navrhovateľa a návrh na plnenie kritérií**. Tento dokument je **Prílohou č. 2** tejto Výzvy. Navrhovateľ vyplní v dokumente požadované údaje a tento dokument predkladá podpísaný oprávnenou osobou a opečiatkovaný obstarávateľovi vyhotovený v elektronickej forme (ako scan vo formáte .pdf) v počte 1 kus.

**!!! Upozornenie: Ceny, ktoré uvedie navrhovateľ v návrhu na plnenie kritérií** (Príloha č. 2) **a v Cenníku** (Príloha č. 1**) sú konečné a záväzné. Jednotková cena tovarov bude vrátane všetkých nákladov, vrátane dopravných a nákladov na balenie a vykládku a tiež v jednotkovej cene zohľadní informácie z bodu X. výzvy.**

**Jednotkové ceny nie je možné po uplynutí lehoty na predkladanie ponúk viac meniť (smerom nahor, ani nadol). Ceny sa uvádzajú v EUR a centy (pokiaľ sa uvádzajú).**

Navrhovateľ uvedie pre všetky ceny kladný nenulový údaj, číslo s presnosťou na štyri desatinné miesta (zaokrúhľuje sa matematicky).

Subjekt, navrhovateľ, ktorý nie je platiteľom dane z pridanej hodnoty (DPH) v Slovenskej republike, upozorní na túto skutočnosť v návrhu na plnenie kritérií, v cenníku a v texte návrhu zmluvy (t.j. na vyznačených miestach v dokumentoch).

V prípade, že je navrhovateľ z iného štátu ako Slovenskej republiky, je navrhovateľ povinný uviesť celkovú cenu pre obstarávateľa, vrátane všetkých daňových povinností a nákladov podľa podmienok tejto výzvy.

1. Navrhovateľ v ponuke predloží doklad - **návrh zmluvy – Rámcovej dohody**. Navrhovateľ použije **Prílohu č. 3*.*** tejto Výzvy, ktorej obsahom je návrh obchodno-zmluvných podmienok. Do návrhu zmluvy navrhovateľ vpíše všetky potrebné údaje podľa predtlače (miesta vyznačené žltým podfarbením textu) a v texte nerobí žiadne iné zmeny.

Návrh zmluvy sa v ponuke predkladá ako naskenovaný dokument vo formáte .pdf. v počte 1 kus.

Návrh zmluvy musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo výpise z obchodného registra, živnostenského registra a pod. V prípade, že návrh zmluvy podpíše iná osoba, musí byť v ponuke predložený scan splnomocnenia na tento úkon vo formáte .pdf s úradne overenými podpismi.

**Upozornenie:**

K návrhu zmluvy náležia: Príloha A a Príloha B, ktoré vypracuje vyhlasovateľa po vyhodnotení a cenník, z ktorého vzídu Prílohy A a B. Vzhľadom na to, že cenník je identický s požadovanou Prílohou č. 1 – cenník, pre účely splnenia podmienok sa predkladá iba 1x, nie duplicitne.

1. Navrhovateľ predloží:
2. **čestné vyhlásenie**, že navrhovateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Navrhovateľ použije formulár čestného vyhlásenia uvedený v **Prílohe č.4** tejto Výzvy. Oprávnená osoba navrhovateľa Prílohu č. 4 podpíše a predkladá ju vyhlasovateľovi v elektronickej forme (ako scan vo formáte .pdf).

Pre hospodárske subjekty (navrhovateľov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (navrhovatelia) nepredkladajú doklad podľa písmena a) tohto bodu Výzvy a vyhlasovateľ si túto skutočnosť overí náhľadom do Zoznamu hospodárskych subjektov v Registri osôb so zákazom.

1. **doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu súťaže**.

V nadväznosti na vyššie uvedené vyhlasovateľ upozorňuje, že subjekt, ktorý predkladá návrh, musí mať v doklade, ktorý ho oprávňuje podnikať (Výpis z obchodného registra, živnostenského registra a pod.) uvedený predmet podnikania resp. činnosti, ktoré ho oprávňujú poskytovať tovar zodpovedajúce predmetu výzvy.

Nakoľko vyhlasovateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (navrhovateľom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa písmena b) tohto bodu Výzvy, nakoľko si ho vyhlasovateľ dokáže zabezpečiť a skutočnosti overiť v príslušnom informačnom systéme verejnej správy. Navrhovatelia so sídlom mimo územia Slovenskej republiky predkladajú doklad podľa písm. b) tohto bodu Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla navrhovateľa). Nie je požadovaný úradne overený doklad. Doklad sa predkladá v elektronickej forme (ako scan vo formáte .pdf).

Pre navrhovateľov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e)platne zapísanú podľa vyššie cit. zákona, tak tieto subjekty (navrhovatelia) nepredkladajú doklad podľa písm. b) tohto bodu Výzvy a vyhlasovateľ si túto skutočnosť overí náhľadom do Zoznamu hospodárskych subjektov.

**5.** Navrhovateľ poskytne prehľad o dodaní tovarov, ktoré sú predmetom výzvy.

Pre účely splnenia tejto podmienky predloží  **Prílohu č.5.1, Prílohu č. 5.2, Prílohu č. 5.3** tejto Výzvy, podľa toho, na akú časť predmetu výzvy podáva svoj návrhu. Ak navrhovateľ podáva návrh na všetky časti predmetu výzvy, predloží všetky tri prílohy.

Prílohami sú vzory dokumentov s názvom *Zoznam tovaru rovnakého alebo podobného charakteru, resp. druhu a zložitosti za predchádzajúce 3 roky alebo za obdobie, za ktoré je dostupné.* Za tovary podobného charakteru ako predmet výzvy sa považujú obdobné tovary uvedené v Prílohe č. 1 – cenník, teda ND pre trolejbusy a aj autobusy zn. SOR, SOLARIS a ŠKODA SOLARIS a aj iných značiek,  a to dodávka originálnych náhradných dielov alebo rovnocenných náhradných dielov mechanických a elektrických.

Oprávnená osoba navrhovateľa svojím podpisom potvrdí prílohu/prílohy (t.j. na konci formulára uvedie meno, priezvisko, podpis, miesto a dátum) a tento dokument/dokumenty predkladá do ponuky k návrhu vyhotovený ako scan originálu alebo úradne overená kópia vo formáte pdf. Predkladá ho v počte 1 ks pre tú časť, na ktorú podáva návrh.

**Poznámka:** *pre účely hodnotenia tejto podmienky bude vyhlasovateľ zisťovať cenu (hodnotu zmluvy v € bez DPH) celkom za celé sledované obdobie. V Prílohe 5.1, Prílohe 5.2 a v Prílohe 5.3 je takýmto sledovaným obdobím určenie mesiacov v rokov 2018, 2019,2020,2021 a hodnota zrealizovaných dodávok tovaru za celé sledované obdobie má byť v uvedená takto:*

* *Pre Prílohu 5.1 (týka sa 1. časti – ND Tbus SOR – mechanické pre ŠKODA 30 Tr, Škoda 31 Tr– suma zmlúv za obdobie v hodnote min.* ***135 621,10000 € bez DPH***
* *Pre Prílohu 5.2 (týka sa 2.časti – ND Tbus SOLARIS -mechanické pre ŠKODA 26 Tr, ŠKODA 26 Tr A, Škoda 27 Tr – suma zmlúv za obdobie v hodnote min. 100 798,55 € bez DPH*
* *Pre Prílohu 5.3 ( týka sa časti 2 – spoločné ND Tbus ŠKODA SOR a SOLARIS elektrické - suma zmlúv za obdobie v hodnote min 13 333,29 € bez DPH*
* *Ak navrhovateľ podá návrh na ktorúkoľvek časť/ktorékoľvek z troch častí predmetu výzvy, suma za obdobie bude min. v hodnote súčtu týchto častí predmetu výzvy.*

6. Navrhovateľ v ponuke predloží doklad - **Čestné vyhlásenie**. Navrhovateľ na tento účel použije **Prílohu č. 6** tejto Výzvy. Do dokumentu čestného vyhlásenia navrhovateľ vpíše všetky potrebné údaje podľa predtlače a oprávnenou osobou podpísaný scan dokumentu  predkladá v ponuke 1x vo formáte .pdf.

**7. Preukazovanie ekvivalentov v predložených návrhoch do obchodnej verejnej súťaže**

V celej časti opisu technickej špecifikácie tovaru, kde sú uvedené špecifikácie navrhovaných tovarov, materiálov alebo zariadení (prípadne je použitý odkaz na konkrétne katalógové číslo, konkrétnu značku, resp. výrobcu/dodávateľa, patent, typ, krajinu, oblasť alebo miesto pôvodu) pokiaľ nebolo možné predmet zákazky alebo jeho súčasť opísať dostatočne presne a zrozumiteľne a kde nie je zároveň uvedený odkaz vo forme slovného spojenia „alebo ekvivalentný“) platí, že môže byť ponúknutý a bude akceptovaný aj iný ekvivalentný výrobok alebo materiál k uvedenému výrobcovi, postupu, značke, patentu, typu, krajine, oblasti alebo miesta pôvodu alebo výroby, ak má porovnateľné kvalitatívne alebo výkonnostné charakteristiky ako tie, ktoré uviedol vyhlasovateľ k tejto výzve. Ak navrhovateľ vyhodnotí, že týmto opisom by dochádzalo k znevýhodneniu alebo k vylúčeniu určitých navrhovateľov alebo výrobkov, alebo že tento predmet vývzy nie je opísaný dostatočne presne a zrozumiteľne, tak vo svojej ponuke môže navrhovateľ ponúknuť tovar plne funkčne ekvivalentný, ktorý spĺňa kvalitatívne požiadavky na rovnakej a/alebo vyššej úrovni, ako je uvedené v tejto výzve, teda za ekvivalent sa považuje materiál alebo výrobok s technickými parametrami alebo vlastnosťami kvalitatívne rovnakými alebo vyššími ako uvedený výrobok alebo materiál. Ponúknutý ekvivalent tovaru nesmie znemožniť, resp. obmedziť funkcionalitu celého systému, ktorý pozostáva z obstarávaných tovarov a ktorý predstavuje funkčný celok. Akceptované nebudú repasované, recyklované a renovované ND.

7.1 V prípade, že navrhovateľ ponúka plne funkčný ekvivalent ND, zodpovedajúci požadovanej kvalite originálu a túto skutočnosť v Prílohe č. 1 jasne označí v určenom stĺpci ako EKV,  **zapíše ku značke EKV**, že na ponúkaný ND predloží na vyžiadanie pri prvom dodaní náhradného dielu certifikát alebo potvrdenie s jasne identifikovanými odkazmi na technické špecifikácie alebo technické normy, vzťahujúce sa na tovar, vydané orgánmi kontroly alebo určenými orgánmi s právomocou posudzovať zhodu.

**Splnenie tejto podmienky navrhovateľ preukazuje** doloženým scanom čestného vyhlásenia, podpísaného oprávnenou osobou a opečiatkovaný, ktorý je Prílohou č. 7 tejto výzvy. Vyhlasovateľ v procese vyhodnocovania sa bude návrhom ekvivalentu bližšie zaoberať.

**Informácia k podpisovaniu dokumentácie návrhu:**

Všetky časti návrhu ako aj predloženej dokumentácie, čestné vyhlásenia, návrh zmluvy, pokiaľ v týchto podmienkach výzvy nie je určené inak, musia byť podpísané navrhovateľom, jeho štatutárnym orgánom alebo členom štatutárneho orgánu alebo iným zástupcom navrhovateľa, ktorý je oprávnený konať v mene navrhovateľa v záväzkových vzťahoch. Ak navrhovateľ splnomocní/poverí tretiu osobu konať za neho pri podpise dokumentov návrhu, vrátane zmluvy, musí byť premetom návrhu aj toto plnomocenstvo.

Vyhlasovateľ má za to, že navrhovateľ podaním svojho návrhu, ku skutočnostiam, uvedeným v tomto bode nemá výhrady, v prípade, že využil alebo nevyužil inštitút vysvetľovania v danej veci, im porozumel a berie ich na vedomie.

Poznámka:

Vyhlasovateľ, ako obstarávateľ, odporúča navrhovateľom predložiť aj zoznam všetkých predkladaných dokumentov a vyhlásení.

Návrhy, podané v lehote na podávanie návrhov, sa môžu doplniť, zmeniť do uplynutia lehoty na podávanie návrhov, ale návrhy nemožno odvolať. Predložené návrhy sa navrhovateľom nevracajú v žiadnej časti procesu vyhodnocovania a po vyhodnotení ostávajú ako súčasť dokumentácie vyhláseného obstarávania.

Každý navrhovateľ podá iba jednu ponuku na ktorúkoľvek z častí, res. na všetky časti sám za seba.

**XII. Kritérium hodnotenia  a proces vyhodnotenia návrhov**

Do procesu vyhodnocovania návrhov budú zaradené návrhy, ktoré:

* obsahujú požadované náležitosti ,
* zodpovedajú požiadavkám a podmienkam vo výzve na technické požiadavky a kvalitatívne a výkonové ukazovatele,
* obsahujú všetky doklady a dokumenty, ktorými navrhovateľ preukazuje splnenie podmienok účasti, uvedené v bode XI. výzvy .

Vyhlasovateľ súťaže zriadi komisiu na otváranie a vyhodnotenie predložených návrhov. Úkony a procesy, súvisiace s otváraním a vyhodnotením návrhov, komisia zaznamená v príslušnej dokumentácii (Správa z vyhodnotenia obchodnej verejnej súťaže).

Vyhodnocovanie návrhov komisiou bude neverejné.

Komisia vyhodnotí jednotlivé časti návrhu z hľadiska splnenia požiadaviek na predmet výzvy u všetkých podaných návrhoch a v prípade pochybností overí správnosť informácií a dôkazov v návrhu, a to vždy, keď nebude možné posúdiť platnosť dokumentov alebo splnenie podmienky účasti alebo splnenie požiadaviek na predmet výzvy.

Ak návrh navrhovateľa nesplní požiadavky na predmet výzvy v procese vyhodnocovania, bude návrh vylúčený.

Ponuky návrhov, ktoré nebudú vylúčené, budú vyhodnocované podľa kritéria.

**Kritérium vyhodnotenia.**

Každý navrhovateľ môže predložiť svoj návrh cien ND na ktorúkoľvek z troch častí predmetu výzvy   
v jednotkových cenách, zaokrúhlené na štyri desatinné miesta (matematické zaokrúhľovanie). V navrhnutej jednotkovej cene ND musia byť premietnuté požiadavky vyhlasovateľa na kvalitatívne, výkonnostné a technické ukazovatele, ako aj všetky náklady, vrátane dopravy, balného a vykládky a súvisiace s poskytnutou súčinnosťou. Všetky údaje o cene musia mať nenulový charakter.

Hodnotiacim kritériom bude **najnižšia cena za 1 ks (MJ) ND v EUR bez DPH**.

**Spôsob hodnotenia návrhov.**

Návrhy navrhovateľov budú hodnotené samostatne pre každú z troch častí výzvy podľa výšky navrhnutých jednotkových cien za 1 kus (MJ) ND vzájomným porovnávaním jednotkových cien každého náhradného dielu v predložených cenových návrhoch (v Prílohe č. 1 – cenník).

Položka ND s jednotkovou cenou s nulovým charakterom nebude do hodnotenia zaradená.

V procese vyhodnocovania návrhov a prípade nejasností návrhov, resp. jednotkových cien, bude obstarávateľ klásť otázky navrhovateľom na vysvetlenie svojho návrhu, resp. ceny.

V procese vyhodnocovania na položky s návrhom ocenenia *kvalitatívne rovnocenné originálu* ekvivalentu môže komisia klásť otázky ohľadne kvality a technických parametrov ponúkaného ekvivalentného ND a v prípade, že návrh nesplní požadované technické a kvalitatívne parametre, položka nebude zaradená na vyhodnotenie podľa kritéria.

Vyhlasovateľ určí v procese vyhodnotenia vzostupné poradie navrhovateľov na základe počtu náhradných dielov s najnižšou jednotkovou cenou ND v predložených návrhoch.

Z porovnávaných jednotkových cien budú vytvorené dve prílohy: Príloha A a Príloha B.

Pri vyhodnotení bude uplatnené pravidlo, podľa ktorého sa navrhovateľ, ktorý predloží najnižšiu cenu na ND, umiestni pri hodnotení tohto ND ako prvý v poradí. V prípade, že na konkrétny ND budú navrhnuté rovnaké jednotkové ceny od viacerých navrhovateľov, ktoré budú zároveň vyhodnotené spomedzi všetkých navrhnutých cien ako zhodne najnižšie, budú tieto ponuky zapísané do **Prílohy A**u všetkých týchto navrhovateľov. K určeniu prednostného dodávateľa dôjde na základe dopytu pred vystavením čiastkovej objednávky podľa toho, ktorý z navrhovateľov dokáže dodať tovar skôr.

Z jednotlivých návrhov cien náhradných dielov bude vytvorená príloha A, na ktorej budú všetky ND s najnižšou cenou naprieč všetkými časťami. V prílohe B budú všetky ostatné náhradné diely .

Príloha Abude obsahovať ND s najnižšou cenou. Tieto ND **bude** vyhlasovateľ (Kupujúci) od konkrétneho navrhovateľa - Predávajúceho objednávať počas trvania zmluvného vzťahu v uvedenej zmluvnej jednotkovej cene za dodržania stanovenej dodacej lehoty.

Príloha Bbude obsahovať všetky ostatné ND, ktoré daný navrhovateľ – Predávajúci nacenil, avšak tieto ceny neboli u neho vyhodnotené ako najnižšie. Vyhlasovateľ **môže** ND z  Prílohy B objednávať počas trvania zmluvného vzťahu za uvedené zmluvné jednotkové ceny za dodržania stanovenej dodacej lehoty v prípade, že ND nedokáže iný zmluvný navrhovateľ - Predávajúci (ktorý ich má uvedené v Prílohe A) dodať (napr. z dôvodu nedodržania dodacej lehoty, zmluvnej ceny a pod. Túto skutočnosť bude navrhovateľ - Predávajúci povinný oznámiť vyhlasovateľovi už pri potvrdení objednávky).

Výsledok vyhodnotenia súťaže (vrátane vyhotovenej prílohy A a prílohy B) bude písomne elektronickou formou doručený každému navrhovateľovi v stanovenej lehote na vyhodnotenie návrhov (bod XII. výzvy). Súčasne bude každý navrhovateľ vyzvaný na potvrdenie zámeru uzavrieť rámcovú dohodu na predmetné náhradné diely uvedené v prílohách A, B. Potvrdenie zámeru uzavrieť rámcovú dohodu bude navrhovateľ povinný oznámiť vyhlasovateľovi v lehote **do 3 pracovných dní** odo dňa doručenia výsledku vyhodnotenia, a to formou zaslania oskenovaného listu (podpísaný štatutárom, resp. oprávnenou osobou) na adresu: [viera.blanarova@dpmz.sk.](mailto:viera.blanarova@dpmz.sk.%20) V prípade, že niektorý z navrhovateľov nepotvrdí, resp. odriekne (v stanovenej lehote) svoj zámer uzavrieť s vyhlasovateľom rámcovú dohodu, ktorej predmetom budú náhradné diely uvedené v prílohách A; B, vyhlasovateľ s týmto navrhovateľom zmluvný vzťah neuzavrie a následne bude náhradné diely, uvedené pôvodne v prílohe A tohto navrhovateľa objednávať od ostatných navrhovateľov, ktorým následne podľa výsledku vyhodnotenia upraví prílohy A; B, ktoré budú predmetom rámcových dohôd s nimi uzatvorených.

Navrhovatelia poskytnú obstarávateľovi plnú súčinnosť pri podpise zmluvy/zmlúv

**XIII. Forma, miesto a spôsob predkladania dokladov, ktoré tvoria návrh navrhovateľa**

Navrhovateľ predkladá doklady, ktoré sú obsahom ponuky výlučne elektronickou poštou (e-mailom) ako scan dokumentov v rozsahu podľa bodu XI. tejto výzvy a to vo formáte .pdf**, ak nie je uvedené inak**, a na adresu: viera.blanarova@dpmz.sk.

Vyhlasovateľ akceptuje predloženie dokladov v ponuke vyhotovených aj v inom needitovateľnom formáte, okrem požadovaného formátu .pdf.

**XIV. Lehoty na podávanie návrhov a iné lehoty**

Navrhovateľ môže požiadať vyhlasovateľa o písomné vysvetlenie informácií, ktoré sú uvedené vo výzve na podávanie návrhov a ktoré sa týkajú predmetu výzvy. Môže tak urobiť v termíne najneskôr do 20.4.2021. Žiadosť o vysvetlenie navrhovateľ zašle e-mailom na adresu obstarávateľa: [viera.blanarova@dpmz.sk](mailto:viera.blanarova@dpmz.sk). Vyhlasovateľ bezodkladne, najneskôr do **23.4.2021** a do troch pracovných dní odo dňa doručenia žiadosti o vysvetlenie, podá záujemcovi/navrhovateľovi písomne (e-mailom) vysvetlenie informácií a podmienok uvedených vo výzve a týkajúcich sa predmetu výzvy. Toto vysvetlenie spolu s otázkami zo žiadosti  zverejní na svojom webovom sídle pri predmetne výzve na obstarávanie. Ak bude potrebné, vyhlasovateľ primerane predĺži lehotu na podávanie návrhov.

**Podávanie návrhov elektronickou formou: do 26.4.2021, vrátane**

**Oznámenie výsledkov z vyhodnotenia: najneskôr do 10.5.2021. , aktualizácia zo dňa 21.4.2021 s novým znením:**

**Oznámenie výsledkov z vyhodnotenia: do 31.5.2021.**

**XV. Doplňujúce informácie**

1. Údaje vo výzve a všetkých prílohách, ako aj v obchodných zmluvných podmienkach na dodanie tovaru sú neoddeliteľnou súčasťou výzvy
2. Od navrhovateľa sa vyžaduje splnenie všetkých formálnych a obsahových náležitostí určených v tejto výzve. V opačnom prípade jeho návrh nemusí byť vyhodnotený,
3. Všetky výdavky a náklady spojené s prípravou a podaním návrhu znáša navrhovateľ bez finančného nároku voči obstarávateľovi a to bez ohľadu na výsledok tohto obstarávania.
4. Vyhlasovateľ si vyhradzuje právo zrušiť postup obstarávania v prípade, ak návrh úspešného navrhovateľa/navrhovateľov alebo všetky predložené návrhy prekročia výšku finančných prostriedkov, ktorú môže vyhlasovateľ použiť na financovanie predmetu výzvy. Tiež si vyhradzuje právo zrušiť obstarávanie , ak sa zmenili okolnosti , za ktorých bolo obstarávanie začaté.
5. Vyhlasovateľ si vyhradzuje právo nevybrať ani jeden z návrhov v prípade neobvykle vysokých cien v návrhoch a zrušiť postup zadávania obchodnej verejnej súťaže v prípade, ak všetky návrhy prekročia alebo najúspešnejší návrh podstatne prekročí výšku finančných prostriedkov, ktorú má vyhlasovateľ určený na financovanie predmetu súťaže
6. Vyhlasovateľ si vyhradzuje právo, nie povinnosť, nevyhodnocovať návrh navrhovateľa. Dôvody, pre ktoré sa rozhodol vyhlasovateľ nevyhodnocovať návrh navrhovateľa uvedie písomne na e-mailovú adresu navrhovateľa
7. Vyhlasovateľ si vyhradzuje právo zrušiť toto obstarávanie, alebo niektorú z jeho častí, ak na niektorú z častí obstarávania nebol podaný žiadny návrh alebo ak niektorý návrh na niektorú z jeho častí má ceny vyššie ako predpokladaná hodnota.
8. Vyhlasovateľ si vyhradzuje právo zrušiť toto obstarávanie aj v prípade, ak na predmet výzvy nebola predložená v lehote na podávanie návrhov žiadny návrh na žiadnu z častí.

*Upozornenie:*

*Navrhovatelia momentom predloženia svojho návrhu vyhlasovateľovi súťaže akceptujú bez výhrad všetky podmienky a požiadavky vyhlasovateľa uvedené vo Výzve. Od navrhovateľa sa vyžaduje splnenie všetkých formálnych a obsahových náležitostí určených v tejto Výzve. Navrhovatelia zodpovedajú za správnosť a platnosť údajov v dokladoch, ktoré predkladajú do súťaže. V prípade, ak vyhlasovateľ súťaže zistí zo strany navrhovateľa porušenie alebo nesplnenie podmienok/požiadaviek uvedených v tejto Výzve, je vyhlasovateľ súťaže oprávnený takéhoto navrhovateľa vylúčiť zo súťaže, resp. nezaradiť jeho návrh do vyhodnotenia na základe hodnotiaceho kritéria.*

**XVI. Zoznam príloh k výzve**

Príloha č. 01 - OPIS

Príloha č. 1 \_Cenník

Príloha č. 2\_ Identifikačné údaje navrhovateľa a návrh na plnenie kritérií

Príloha č. 3\_ Návrh Rámcovej dohody

Príloha č. 4\_Čestné vyhlásenie\_1

Príloha č. 5.1\_Zoznam dodávok tovarov pre časť 1.

Príloha č. 5.2\_Zoznam dodávok tovarov pre časť 2.

Príloha č. 5.3\_Zoznam dodávok tovarov pre časť 3.

Príloha č. 6\_Čestné vyhlásenie\_2

Príloha č. 7\_Čestné vyhlásenie\_3

Zverejnenie výzvy obchodnej verejnej súťaže: webové sídlo obstarávateľa

[Obchodné verejné súťaže - Dopravný podnik mesta Žiliny s.r.o. (dpmz.sk)](http://www.dpmz.sk/obchodne-verejne-sutaze/)

**V Žiline, 7.4.2021, aktualizované k 19.4.2021 a 21.4.2021**

Vypracovala: Mgr. Viera Blanárová, odd. verejného obstarávania